Oficiālais Vēstnesis L 013 , 21/01/1993 Lpp. 0011 - 0013

Speciālizdevums somu valodā: Nodaļa 3 Sējums 48 Lpp. 0013

Speciālizdevums zviedru valodā: Nodaļa 3 Sējums 48 Lpp. 0013



Komisijas Lēmums (1992. gada 15. decembris) par mikrobioloģiskajiem kritērijiem, ko piemēro vārītu vēžveidīgo un mīkstmiešu ražošanai (93/51/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības prasības attiecībā uz zvejniecības produktu ražošanu un laišanu tirgū [1], un jo īpaši tās pielikuma V nodaļas II daļas 4. punktu, tā kā saskaņā ar Direktīvas 91/493/EEK pielikuma IV nodaļas IV daļas 7. punkta c) apakšpunktu vārītu vēžveidīgo un mīkstmiešu produktu ražotājiem periodiski jāveic savas produkcijas mikrobioloģiskās pārbaudes atbilstoši tiem standartiem, kas vēl jānosaka saskaņā ar minētā pielikuma V nodaļas II daļas 4. punktu; tā kā sabiedrības veselības aizsardzības nolūkos ir jānosaka bakteriālā piesārņojuma robeža, kuras pārsniegšanu nedrīkst uzskatīt par pieļaujamu, un produkts katrā ziņā uzskatāms par toksisku; tā kā, ja ir pārsniegta pieļaujamā robeža, ražotājiem ir jānoskaidro iemesli un jānosaka korekcijas procedūras, lai novērstu turpmākus šādus gadījumus; tā kā analīzes metodes tiks noteiktas vēlāk, ņemot vērā veiktos pētījumus; tā kā līdz tam laikam ir jāpiemēro starptautiski atzītas metodes; tā kā šajā lēmumā noteiktie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumā ir noteikti Direktīvas 91/493/EEK pielikuma IV nodaļas IV daļas 7. punkta c) apakšpunktā paredzētie mikrobioloģiskie standarti, ko piemēro vārītu vēžveidīgo un mīkstmiešu ražošanai. 2. pants Ražotājs pārbauda mikrobioloģiskos standartus vēžveidīgo un mīkstmiešu produktu, kas vārīti saskaņā ar Direktīvas 91/493/EEK 7. pantu apstiprinātā pārstrādes rūpnīcā, ražošanas procesā un pirms to laišanas tirgū. 3. pants 1. Pārstrādes rūpnīcas vadība nosaka paraugu ņemšanas programmas saistībā ar produktu veidu (veseli, lobīti vai attīrīti no čaulām), temperatūru, vārīšanas laiku un riska novērtējumu, un tās atbilst Direktīvas 91/493/EEK 6. panta prasībām. 2. Šā lēmuma pielikuma 1. un 2. pozīcijā noteikto standartu neizpildes gadījumā programmās, kas minētas 1. punktā, ir iekļautas saistības: - ziņot kompetentajām iestādēm par konstatētajiem faktiem un veiktajām darbībām attiecībā uz neapmierinošām partijām, kā arī par šeit turpmāk otrajā ievilkumā paredzētajiem pasākumiem, - pārskatīt kritisko punktu uzraudzības un kontroles metodes, lai identificētu piesārņojuma avotu, un biežāk veikt analīzes, - nelaist tirgū lietošanai pārtikā tādas partijas, kam konstatētas par neapmierinošām sakarā ar tajās atklātiem patogēniem vai sakarā ar to, ka attiecībā uz Staphylococcus ir pārsniegta vērtība M, kas sniegta pielikuma 2. pozīcijā. 4. pants Līdz Kopienas mikrobioloģiskās analīzes metožu noteikšanai, pārbaudot šā lēmuma pielikumā noteiktos mikrobioloģiskos standartus, lieto tādas analīzes metodes, kas ir zinātniski atzītas starptautiskā līmenī un pārbaudītas praksē. Reģistrējot attiecīgos rezultātus, ir jānorāda izmantotā analīzes metode. 5. pants Šis lēmums ir adresēts dalībvalstīm. Briselē, 1992. gada 15. decembrī Komisijas vārdā — Komisijas loceklis Ray MAC SHARRY [1] OV L 268, 24.9.1991., 15. lpp. -------------------------------------------------- PIELIKUMS 1. Patogēni Patogēna tips | Standarts | | | Salmonella spp. | Nekonstatē 25 g parauga | n5 | c0 | Turklāt patogēni un to toksīni, kas jānosaka saskaņā ar riska novērtējumu, nedrīkst būt tādos daudzumos, kas var ietekmēt patērētāju veselību. 2. Mikroorganismi, kuru klātbūtne norāda uz sliktiem higiēnas apstākļiem (lobīti produkti vai attīrīti no čaulām) Mikroorganismu tips | Standarts (uz g) | Staphylococcus aureus | m100M1000n5c2 | vai nu: termoizturīgas koliformas baktērijas (44 °C uz cietas vides) | m10M100n5c2 | vai arī: Escherichia coli (uz cietas vides) | m10M100n5c1 | kur parametrus n, m, M un c definē šādi: n = atsevišķu vienību skaits vienā paraugā, m = robežvērtība, zem kuras visi rezultāti uzskatāmi par apmierinošiem, M = pieļaujamā robeža, virs kuras visi rezultāti uzskatāmi par neapmierinošiem, c = paraugu ņemšanas vienību skaits, kas uzrāda baktēriju skaitu no m līdz M. Partijas kvalitāte ir uzskatāma par: a) apmierinošu, ja visas novērotās vērtības ir 3m vai mazākas; b) pieņemamu, ja iegūtās vērtības ir no 3m līdz 10m (= M) un ja c/n ir 2/5 vai mazāks. Partijas kvalitāte ir uzskatāma par neapmierinošu: - visos gadījumos, ja vērtības pārsniedz M, - ja c/n ir lielāks par 2/5. 3. Indikatororganismi (pamatnostādnes) Mikroorganismu tips | Standarts (uz g) | Mezofilās aerobās baktērijas (30 °C) a)produkti veselā veidā | m10000M100000n5c2 | b)lobīti vai no čaulām attīrīti produkti, izņemot krabju gaļu | m50000M500000n5c2 | c)krabju gaļa | m100000M1000000n5c2 | Šīm pamatnostādnēm ir jāpalīdz ražotājiem noskaidrot, vai viņu rūpnīcu darbība ir apmierinoša, un jāpalīdz viņiem īstenot ražošanas kontroles procedūras. --------------------------------------------------